钦定古今图书集成/明伦汇编/闺媛典/第064卷 > 吕润妻陈氏
## 钦定古今图书集成/明伦汇编/闺媛典/第064卷 > 吕润妻陈氏

按《同安县志》：陈氏，浯州林兜生员吕润妻。年二十而
寡，哀毁绝粒。姑让之曰：“汝欲以二丧累我耶？”乃就食
三年，日食不再，面无怡颜。偶归省母，或探之曰：“尔少
艾，家贫又无子，将安终哉？”氏拂衣起，告其姑曰：“生而
启人伺，不如死计。”夫殁于嘉靖壬辰某月日，即以是
日前饮毒，期以明日死。告于夫之灵曰：“生同年，死同
日。”家人灌解之，越三日命绝。